*Vzorec pogodbe*

**POGODBA O SOFINANCIRANJU ŠTIPENDIJ ZA DEFICITARNE POKLICE ZA ŠOLSKO/ŠTUDIJSKO LETO 2023/2024**

ki jo sklepajo

**MESTNA OBČINA VELENJE, Titov trg 1, Velenje,**

ki jo zastopa župan Peter DERMOL

Matična številka: 5884268000

ID za DDV: SI49082884

Podračun EZR MOV, št.: SI56 0133 3010 0018 411

(v nadaljevanju: sofinancer)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_

TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: štipenditor)

in

ime in priimek: \_\_\_\_\_\_\_\_\_\_\_\_\_\_\_\_\_\_\_\_

naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

davčna številka: \_\_\_\_\_\_\_\_\_\_\_\_\_\_\_\_\_\_\_

(v nadaljevanju: štipendist)

***Uvodne ugotovitve***

1. člen

Pogodbene stranke uvodoma ugotavljajo, da:

* je sofinancer dne \_\_\_\_\_\_\_\_\_\_\_\_\_ objavil javni poziv delodajalcem v Mestni občini Velenje za sofinanciranje štipendij za deficitarne poklice za šolsko/študijsko leto 2023/2024 (v nadaljevanju: javni poziv),
* je bil štipenditor na javnem pozivu delodajalcem v Mestni občini Velenje izbran za sofinanciranje štipendije za deficitarne poklice za šolsko/študijsko leto 2023/2024,
* štipenditor izpolnjuje pogoje javnega poziva,
* je štipendist pridobil štipendijo na podlagi javnega razpisa za dodeljevanje štipendij dijakom in/ali študentom za deficitarne poklice, ki ga je objavil štipenditor dne \_\_\_\_\_\_\_\_\_\_\_\_\_\_\_\_,
* se štipendist v šolskem letu 2023/2024 in do zaključka izobraževalnega programa redno izobražuje po izobraževalnem programu \_\_\_\_\_\_\_\_\_\_\_\_\_\_\_\_\_\_\_\_\_\_ (naziv izobraževalnega programa), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv šole/fakultete), \_\_\_\_\_\_\_\_\_ (letnik šolanja/študija),
* da je štipendija dodeljena na podlagi Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP in 149/22), Odloka o proračunu Mestne občine Velenje za leto 2023 (Uradni vestnik MOV, št. 14/2021 in 4/23) in Odloka o štipendijski shemi v Mestni občini Velenje (Uradni vestnik MOV, št. 9/2019) (v nadaljevanju: odlok),
* ima sofinancer v proračunu zagotovljena sredstva za štipendiranje na proračunski postavki 40319053 – Štipendije.

***Namen sklenitve pogodbe***

1. člen

Pogodbene stranke so sporazumne, da je predmet te pogodbe namensko sofinanciranje štipendij za deficitarne poklice. Štipendija se dodeli za obdobje od začetka šolskega/študijskega leta 2023/2024 do zaključka izobraževalnega programa, to je predvidoma do \_\_\_\_\_\_\_\_\_\_\_\_\_\_\_\_\_\_\_.

***Višina štipendije***

1. člen

Višina štipendije znaša \_\_\_\_\_\_\_\_\_\_\_ EUR mesečno. Delež sofinancerja znaša \_\_\_\_\_\_\_\_\_\_\_\_\_\_ EUR mesečno. Delež štipenditorja znaša \_\_\_\_\_\_\_\_\_\_\_\_\_\_ EUR mesečno.

Štipendija pripada štipendistu od začetka šolskega/študijskega leta 2023/2024.

Štipendija se izplačuje najkasneje do \_\_\_\_\_\_\_ dne v mesecu za tekoči mesec, na zgoraj naveden TRR štipendista, oziroma na transakcijski račun, ki ga pisno sporoči štipendist.

Ne glede na zgornjo določbo prejme štipendist zaradi časovnega zamika sklenitve pogodbe prvo izplačilo štipendije za obdobje prvih dveh mesecev šolskega leta v enkratnem znesku. Štipenditor in sofinancer se obvezujeta, da bosta štipendistu dijaku nakazala celotni znesek 4-mesečnih štipendij v višini \_\_\_\_\_\_ EUR na štipendistov račun do 15. 12. 2023 in štipendistu študentu celotni znesek 3-mesečnih štipendij v višini \_\_\_\_\_\_ EUR na štipendistov račun do 15. 12. 2023.

***Obveznosti štipendista***

1. člen

Štipendist se zaveže, da:

- bo ves čas štipendiranja izpolnjeval pogoje iz 15. člena odloka,

- se bo udeležil strokovne počitniške prakse, ki mu jo bo zagotovil štipenditor,

- se bo po zaključku izobraževanja zaposlil pri štipenditorju,

- bo sofinancerju in štipenditorju do 30. novembra dostavil dokazila o uspešno zaključenem letniku,

- bo sofinancerja in štipenditorja na začetku šolskega oz. študijskega leta obvestil o vpisu v naslednji letnik.

***Obveznosti štipenditorja***

1. člen

Štipenditor se zaveže, da bo:

- dijakom vsako učno leto zagotovil opravljanje 14-dnevne strokovne počitniške prakse,

- študentom vsako študijsko leto zagotovil opravljanje enomesečne strokovne počitniške prakse,

- štipendiste po končanem šolanju/študiju zaposlil za najmanj polovično obdobje prejemanja štipendije.

***Mirovanje štipendije***

1. člen

Štipendijsko razmerje miruje, štipendija pa se štipendistu ne izplačuje, če po zaključku šolskega ali študijskega leta, v katerem je prejemal štipendijo, ne napreduje v višji letnik. Mirovanje lahko traja največ eno šolsko ali študijsko leto na posamezni ravni izobraževanja.

O mirovanju štipendijskega razmerja po tem členu se na podlagi vložene prošnje štipendista sklene dodatek k pogodbi.

***Vračilo štipendije***

1. člen

Če štipendist ne izpolni obveznosti v skladu z 19. členom odloka, mora vrniti sofinancerju prejeti delež štipendije skupaj z zakonitimi zamudnimi obrestmi od dneva izplačila sredstev do dneva vračila v roku 30 dni od prejema poziva za vračilo, razen v primeru mirovanja štipendije.

1. člen

Štipendist izgubi pravico do štipendije pred potekom roka določenega v pogodbi o štipendiranju in mora vrniti prejeti znesek štipendije skupaj z zakonitimi zamudnimi obrestmi, če:

- ne izpolnjuje več pogojev za dodelitev štipendije po tem odloku,

- po svoji volji in krivdi prekine izobraževanje,

- spremeni smer študija oziroma srednješolskega izobraževanja, brez soglasja štipenditorja,

- navaja neresnične podatke,

- se pred dokončanjem študija oziroma srednješolskega izobraževanja zaposli, začne opravljati registrirano dejavnost ali postane lastnik oz. solastnik gospodarske družbe,

- sklene pogodbo z drugim štipenditorjem razen v primeru, če sklene pogodbo za dodelitev državne štipendije.

Štipendist je dolžan vsako zgoraj navedeno spremembo, ki vpliva na prejemanje štipendije, sporočiti štipenditorju in sofinancerju najkasneje v roku 15 dni od nastanka razloga.

***Reševanje sporov (mediacija)***

1. člen

Morebitne spore, ki bi izvirali iz te pogodbe, bodo pogodbene stranke skušale reševati sporazumno. Če spora na ta način ne bo možno rešiti, si bodo pogodbene stranke prizadevale rešiti morebitni spor iz te pogodbe z mediacijo in drugimi alternativnimi načini reševanja morebitnega spora.

V kolikor to ne bo mogoče, je za reševanje sporov pristojno stvarno in krajevno pristojno sodišče. Pogodbene stranke se zavezujejo, da bodo v morebitnem sodnem sporu iz te pogodbe, soglašale s predložitvijo spora v mediacijo.

***Protikorupcijska klavzula***

1. člen

Pogodba je nična, v kolikor kdo v imenu ali na račun štipendista, predstavniku ali posredniku sofinancerja obljubi, ponudi ali da kakšno nedovoljeno korist za pridobitev enoletne štipendije, sklenitev enoletne štipendije pod ugodnejšimi pogoji, opustitev dolžnega nadzora nad izvajanjem pogodbenih obveznosti ali drugo ravnanje ali opustitev s katerim je sofinancerju povzročena škoda ali je omogočena pridobitev nedovoljene koristi predstavniku ali posredniku sofinancerja, štipendistu ali njegovemu predstavniku, zastopniku ali posredniku.

***Drugi postopki***

1. člen

Druge postopke v zvezi s postopkom dodeljevanja občinskih štipendij, ki niso določeni z odlokom, se smiselno izvaja po določbah Uredbe o upravnem poslovanju (Uradni list RS, št. 9/18, 14/20, 167/20, 172/21, 68/22, 89/22 in 135/22), Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb) ter ob upoštevanju določb Statuta Mestne občine Velenje (Uradni vestnik MOV, št. 14/22 – uradno prečiščeno besedilo).

***Končne določbe***

1. člen

Pogodbene stranke so soglasne, da se bodo obveščale o vseh dejstvih, ki so pomembna za izvajanje te pogodbe.

Skrbnik pogodbe s strani štipenditorja je\_\_\_\_\_\_\_\_\_\_\_\_\_\_\_.

Skrbnica pogodbe s strani sofinancerja je Katja Remic Novak.

Spremembe skrbnika pogodbe je potrebno sporočiti pisno v roku 8-ih dni od nastanka spremembe.

1. člen

Pogodba je sestavljena v treh enakih izvodih, od katerih prejme vsaka pogodbena stranka en izvod.

Pogodba je veljavna z dnevom podpisa vseh pogodbenih strank.

 Številka: 4505-0005/2023

Datum: \_\_\_\_\_\_\_\_\_\_\_\_\_\_\_\_ Velenje, \_\_\_\_\_\_\_\_\_\_

Štipenditor: Sofinancer:

 Mestna občina Velenje

\_\_\_\_\_\_\_\_\_\_\_\_\_\_\_\_\_\_\_\_ **Peter DERMOL, župan**

Datum: \_\_\_\_\_\_\_\_\_\_\_\_\_\_\_

Štipendist:

\_\_\_\_\_\_\_\_\_\_\_\_\_\_\_\_\_\_